
ГОДИШНА УЧИЛИЩНА ПРОГРАМА
ЗА ЦЕЛОДНЕВНА ОРГАНИЗАЦИЯ НА УЧЕБНИЯ ПРОЦЕС
В III ОУ „АНГЕЛ КЪНЧЕВ” - гр. ВАРНА

I. ОБЩИ ПОЛОЖЕНИЯ 
1.  Нормативно основание
   Училищната програма на III ОУ „Ангел Кънчев” – гр. Варна  за целодневна организация на учебния процес е разработена в съответствие със ЗПУО, Наредбата № 10 от 01.09.2016г. за организацията на дейностите в училищното образование, Стратегията за развитие на училището за периода 2023/2024 – 2027/2028 година, Правилника за дейността на училището, Наредба № 4 от 20.04.2017г. за нормиране и заплащане на труда и Наредба за финансирането на институциите в системата на предучилищното и училищното образование.
2. Цели на програмата
   Основна цел: Подпомага процесите на ефективна организация и провеждане на целодневната организация на учебния ден за учениците от І – IV клас за повишаване качеството на образователно-възпитателния процес и за по-пълно удовлетворяване на индивидуалните образователни потребности на обхванатите ученици.
    Специфични цели: 
       2.1. Повишаване качеството на образователно-възпитателния процес чрез насърчаване развитието на ключови компетентности, творчески способности и умения за живот, необходими на учениците в съвременното общество при зачитане интересите, съобразно възможностите и възрастовите им особености.
       2.2. Създаване на възможности за успешно преминаване в следващ клас и в следващ етап или степен на образование и ограничаване рисковете за отпадане от училище поради затруднения в усвояването на учебното съдържание; 
      2.3. Повишаване на началната и базовата грамотност на учениците от І – IV клас, измерима със степента на уменията им за четене и разбиране на текст, както и за писане и създаване на текст в съответствие с книжовните норми на съвременния български книжовен език.
     2.4. Повишаване мотивацията на учениците, учителите и на заинтересованите страни при условията на целодневна организация на учебния ден чрез; 
· Създаване стимулираща детското развитие предметно-пространствена интерактивна среда, съответстваща на неговата индивидуалност и стил на учене, модел и темп на растеж и специфичната му семейна среда; 
· Създаване на предпоставки за общуване и опознаване между деца от различни социални, етнически и културни общности чрез специално подбрани дейности, включени в целодневната организация на учебния процес; 
· Уважение към индивидуалните различия на децата – стил на възприемане и учене, темп на работа, темперамент, потребности и интереси. 

3. Очаквани резултати:
· Да се формират навици за самостоятелно учене;
· Да се повиши функционалната грамотност на учениците;
· Да се създадат условия за творческото развитие и осмисляне на свободното време на учениците;
· Да се повиши и поддържа интересът на участниците в образователния процес към ЦО на работния ден.
· Повишено качеството на образователно-възпитателния процес; 
· Социализация на учениците за развитие на умения за работа в екип и изграждане на положителна нагласа към образованието; 
· Обновена материално-техническа база и осигурени материали и консумативи за работа и обучение; 
· Осъвременен литературен фонд и осигурени образователни и занимателни игри; 
· Изградени умения за планиране и осмисляне на познавателния процес, развити и усъвършенствани знания и умения, свързани с изграждането на естетически вкус и интерес към изкуството; 
· Участие на учениците в различни училищни, регионални и национални състезания, конкурси, изложби; 

II. ОРГАНИЗАЦИЯ НА ДЕЙНОСТИТЕ В ЦО В УЧИЛИЩЕТО 

1. Характеристика на целодневната организация на учебния ден в училището.
       В III ОУ „Ангел Кънчев“ - гр.  Варна се обучават в дневна форма на обучение 1329 ученици от І до VІІ клас, разпределени в 50 паралелки. В целодневното обучение са обхванати 794 ученици от І до IV клас в общо 30 групи.
      Учебните занятия по задължителните учебни часове в I, II, III и IV  клас се провеждат до обяд, а дейностите по самоподготовка, занимания по интереси и организиран отдих и физическа активност - след обяд.
 
2. Основни дейности на училището по организиране и провеждане на ЦО на учебния ден:
2.1. Проучване на интересите и потребностите на учениците за участие в ДЦО.
2.2. Приемане на ПС и утвърждаване от директора на ЦО на работния ден в І – IV клас.
2.3. Щатно обезпечаване на ДЦО.
2.4. Изготвяне и утвърждаване на график (седмично разписание) по часове в ДЦО.
2.5. Годишни тематични разпределения:
- се изготвят от учителите на ДЦО в електронната платформа shkolo.bg;
- включват график на учебното време, както следва: 
       І, II и III клас – 32 учебни седмици, от 15.09.2025г. до 29.05.2026г. 
       IV клас – 34 учебни седмици, от 15.09.2025г. до 12.06.2026г.
- съдържа следните реквизити: учебна седмица, дата, тема, брой часове, дидактически материали, забележка.
2.6. Планиране и осъществяване на педагогически контрол по отношение на качеството на педагогическата дейност, организацията на работата в часовете и резултатите от УВР на учениците от ДЦО.
2.7. Осигуряване на менторство/ настойничество на новоназначените учители ДЦО с малък професионален опит.
2.8. Осигуряване на условия за обучение и повишаване на квалификацията на учителите в ЦО на институционално ниво и външни обучения;
3. Режимни моменти и брой часове, задължителни за всяка ДЦО:
I – IV клас
· организиран отдих и физическа активност – 2 учебни часа
· самоподготовка – 2 учебни часа 
· занимания по интереси - 2 учебни часа 

4. Продължителност на часовете
4.1. ДЦО І и ІІ клас - 35 минути;
4.2. ДЦО ІІІ и ІV клас  – 40 минути 

5. Седмично разписание на часовете 
    I клас 
                11,20 - 12,15 – организиран отдих и физическа активност
                13,10 – 13,45 – самоподготовка
                14,00 - 14,35 – самоподготовка
                14,50 - 15,25 – занимания по интереси
                15,40 - 16,15 – занимания по интереси
                16,15 – 16,40 - организиран отдих и физическа активност

         II клас

                12,00 - 12,50 – организиран отдих и физическа активност
                13,10 – 13,45 – самоподготовка
                14,00 - 14,35 – самоподготовка
                14,50 - 15,25 – занимания по интереси
                15,40 - 16,15 – занимания по интереси
                16,20 – 16,40 - организиран отдих и физическа активност

       III клас   
   13,00 - 14,20 – организиран отдих и физическа активност
   14,20 - 15,00 – самоподготовка
   15,10 – 15,50 – самоподготовка
   16,00 - 16,40 – занимания по интереси
                16,50 - 17,30 – занимания по интереси

       IV клас
   13,00 - 14,20 – организиран отдих и физическа активност
   14,20 - 15,00 – самоподготовка
   15,10 – 15,50 – самоподготовка
   16,00 - 16,40 – занимания по интереси
                16,50 - 17,30 – занимания по интереси


III. ПEДАГОГИЧЕСКИ ИЗИСКВАНИЯ ПРИ ПРОВЕЖДАНЕ НА ДЕЙНОСТИТЕ В ДЦО 
1. Съгласно Приложение № 1 към чл. 4, ал. 11 на Наредба № 4 от 20.04.2017г. нормиране и заплащане на труда на учителите в група за целодневна организация на учебния ден се възлага изпълнението на не по-малко от 30 часа седмично минимална норма преподавателска работа (6 астрономически часа на ден).
2. Допълнителните часове извън нормата за възпитателска работа включват следните дейности в рамките на 8 часовия работен ден на възпитателя в училище:
2.1.  Подготвителна работа за часовете по самоподготовка – осигуряване на тестове, задачи, пособия, материали, снабдяване с необходимата дидактическа и учебна литература, вкл. и консултации с учители;
2.2.  Подготовка на литература, материали, пособия и инструментариум за провеждане на часовете за дейности по интереси; 
2.3.  Попълване на училищна документация. 
2.4.  Участие в провеждането на педагогически съвети, работни групи, оперативки и др.;
2.5.  Работа с родители, вкл. участие в родителски срещи и заседания на Училищното настоятелство; 
2.6.  Организиране и участие на консултации с ученици; 
2.7. Планиране, организиране и участие в квалификационно – методическа дейност, свързана с образователно – възпитателния процес; 
2.8. Оказване на методическа помощ и консултации на учители с малък опит;
2.9. Участие в регламентирани седмични/месечни общоучилищни мероприятия;
2.10. Участие в разработването на индивидуални образователни програми; 
2.11. Работа по диагностициране и насърчаване на постиженията на учениците;
2.12. Координиране обмяната на добри практики между учителите в ДЦО.

3. Педагогически изисквания при провеждане на организиран отдих и физическа активност                                                                                                                    
   3.1. Заниманията на учениците в часовете за организиран отдих и физическа активност се провеждат непосредствено след последния час по седмичното разписание на часовете по ЗП/ООП и ИУЧ/избираеми учебни часове и включват: 
· организиране и провеждане на отдиха и спорта на учениците за създаване на здравословни навици и осъществяване на преход към самоподготовката; 
· организиране на обедното хранене на учениците; 

3.2. Ключови акценти: 
- възпитателно взаимодействие; 
- поведенчески потенциал; 
- разтоварване от умствено напрежение; 
- непрекъснати наблюдения и проява на дискретност. 
     
 3.3. Условия: 
- за хранене – училищен стол; 
- място за провеждане на дейностите по отдих и физическа активност – в двора на училището,  в класната стая  или във физкултурен салон. 

4. Педагогически изисквания при провеждане на самоподготовката: 
4.1. Учителят на групата се консултира с учителите по учебните предмети и съвместно определят съдържанието на самоподготовката.

4.2. Дейностите по самоподготовка на учениците. Дидактически изисквания. 
· ситуации за осмисляне на изучаваното съдържание по време на учебния час;
· усвояване на начини и методи за рационално учене; 
· подготовка на домашни, проектни задания и/или задачи; 
· подготовка за контролни работи; 
· изпълнение на допълнителни задачи и упражнения, във връзка с общообразователните учебни предмети от седмичното разписание, поставени от учителя на групата; 
· формиране на умения за самостоятелно планиране и организиране на подготовката си; 
· консултации с учители по различни учебни предмети; консултациите се провеждат независимо от консултациите по чл. 178, ал. 1, т. 5 от ЗПУО. 
· степенуване по трудност на учебните предмети /от „трудното” към „лесното”/;
· учене в едно и също време при спазване на моментите за отдих;
· фронтови метод на работа при: преглед на преподавания учебен материал, правилата, ключовите думи/ понятия;
· индивидуална работа на учениците, подпомагани от учителя с оглед самостоятелно усвояване и затвърждаване на учебното съдържание с разбиране;
· прилагане на иновативни методи, индивидуален подход, групова работа в малки групи, упражнения, свързани с логическото мислене, с развитие на паметта и въображението, с повишаване на граматическата грамотност на учениците:
· ролеви игри – демонстриране на определен тип отношения, нрави, език, бит и т.н.;
· симулационни игри – учене чрез съпреживяване /емпатия/; упражняване на практически умения въз основата на теоретичните познания;
· метод на асоциациите – възможност за изграждане на система на „придвижване” по учебния материал въз основа на изучените термини;
· рефлексия/ самооценяване;

      4.3. Ключови акценти: 
· задачите на самоподготовката; 
· самостоятелна работа на ученика, ефективно подпомагана от учителя и стимулираща активността му;  
· добра комуникация между учителите,  преподаващи предметите от ЗП/ООП и ЗИП/избираеми учебни часове и учителите, водещи самоподготовката.
· дидактически изисквания по време на самоподготовката; 

      4.4. Условия: 
· създаване на спокойна и уютна, приобщаваща среда за работа; 
· осигуряване на процеса с дидактични материали; 
· място за провеждане на самоподготовката – класна стая. 

5. Педагогически изисквания при провеждане на заниманията по интереси: 
     5.1. Заниманията по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план. 
    5.2. Ученици, включени в извънучилищни дейности /спортни клубове, езикови школи, музикални школи и т.н./, могат да бъдат освобождавани от часовете за дейности по интереси в ДЦО в дните на провеждането им, за което се изисква декларация от родител и служебна бележка от съответния клуб.
    5.3. Ключови акценти: 
- с насоченост към овладяване на ключовите компетентности; 
- подпомагане и допълване обучението чрез различни занимания и проекти;
- пряко са свързани с часовете от ЗП/ООП, ИУЧ/избираеми учебни часове и СИП/факултативни учебни часове, съчетани са с извънкласни дейности, провеждани по календара за дейности в училището и отразяват празници, събития на населеното място и празници на училището;
- различни са от клубни, кръжочни, извънкласни дейности;
- създаване на емоционална среда за отмора;

  5.4.Място за провеждане на занимания по интереси: класна стая, стая за занимания, компютърен кабинет, физкултурен салон, физкултурна площадка, училищна библиотека, училищен двор и др.
  5.5.Заниманията по интереси се организират в следните направления:
1. Наука
2. Изкуства 
3. Образователни и занимателни игри
4. Музика и танци 
5. Приказен свят;

IV. УСЛОВИЯ ЗА ПОСТИГАНЕ НА ЕФЕКТИВНОСТ И РЕЗУЛТАТНОСТ НА ОБРАЗОВАТЕЛНО-ВЪЗПИТАТЕЛНИЯ ПРОЦЕС ПРИ ЦЕЛОДНЕВНА ОРГАНИЗАЦИЯ НА УЧЕБНИЯ ДЕН: 
    5.1. Обогатяване и обновяване на учебната среда с подходящо обзавеждане и съвременно техническо оборудване и създаване и поддържане на безопасно и спокойно място, където учениците, обучаващи се при целодневен режим, да се разтоварват с любимите си занимания, да отпочиват, да комуникират пълноценно помежду си и да се включват активно и пълноценно в плануваните дейности. 
   5.2. Подсигуряване и насърчаване на учениците до достъпа до разнообразни форми на непрекъснато образование, насочени към овладяване на ключови компетентности. 
   5.3. Подпомагане родителите, настойниците и близките на учениците в обучението на децата им.
   5.4. Участие на учителите в подходящи квалификационни форми. 
  5.5. Използване от педагозите при реализиране на дейностите в ДЦО на съвременни педагогически технологии, методи и подходи, изнесени учебни часове в близки институции, природни обекти и исторически забележителности, съобразно спецификата на училището и групата. 
   5.6. Училището има достъпна архитектурна среда – стълбищна платформа за инвалидни колички.
   5.7. Училищният двор е напълно обезопасен с изградена надеждна ограда и видеонаблюдение.
  5.8. От 7.30-15.30 часа е осигурено медицинско обслужване.
  5.9. Пропусквателният режим се осъществява чрез охрана и СОТ- система.



Приет на заседание на Педагогическия съвет, Протокол № 11/ 11.09.2025г.

